ངས་ཤིག། ཅེས་པ་དང་།  དོན་འགྱུར་གྱི་དབང་དུ་བྱས་ན།  ཆོས་ཐམས་ཅད་རང་བཞིན་མེད་པར་
སྒོམ་པའི་སྒོ་ནས་ཚོགས་ལམ་དུ་སོངས་ཤིག། དེ་ནས་སྦྱོར་ལམ་དུ་སོངས་ཤིག། དེ་ནས་ཕ་རོལ་
མཐོང་ལམ་དུ་སོངས་ཤིག། དེ་ནས་ཕ་རོལ་སྒོམ་ལམ་དུ་སོངས་ཤིག། དེ་ནས་བླ་ན་མེད་པ་ཡང་དག་
པར་རྫོགས་པའི་བྱང་ཆུབ་ཏུ་སོངས་ཤིག། ཅེས་པ་ཡིན་པས་དེའི་དོན་ཡིད་ལ་དྲན་པར་བྱས་ཏེ་སྟོང་པ་
ཉིད་ཀྱི་དོན་སྒོམ་བཞིན་དུ་འདིའི་རྗེས་ཟློས་མཛོད།  ཏདྱ་ཐཱ།  ཨོཾ་ག་ཏེ་ག་ཏེ།  པཱ་ར་ག་ཏེ།  པཱ་ར་སཾ་ག་
ཏེ།  བོ་དྷི་སྭཱཧཱ།  ཞེས་ལན་ཉི་ཤུ་རྩ་གཅིག་རྗེས་ཟློས་བྱེད་དུ་བཅུག། གསུམ་པ་སེམས་ལ་ཆོས་ཉིད་དོན་གྱི་
དབང་བསྐུར་བ་ནི།  མདོ་ལས།  འདི་ཡོད་པས་འདི་འབྱུང་།  འདི་སྐྱེས་པའི་ཕྱིར་འདི་སྐྱེ་སྟེ།  གང་འདི་
མ་རིག་པའི་རྐྱེན་གྱིས་འདུ་བྱེད་དོ།  ། ཞེས་པ་ནས།  སྐྱེ་བའི་རྐྱེན་གྱིས་རྒ་ཤི་དང་མྱ་ངན་དང་།  སྨྲེ་སྔགས་
དང་།  ཡིད་མི་བདེ་བ་དང་།  འཁྲུགས་པ་དང་།  འདི་ལྟར་སྡུག་བསྔལ་གྱི་ཕུང་པོ་ཆེན་པོ་འབའ་ཞིག་པ་
འདི་འབྱུང་བར་འགྱུར་རོ།  ། ཞེས་པ་དང་།  རིན་ཆེན་ཕྲེང་བ་ལས་ཀྱང་།  ལམ་གསུམ་ཐོག་མཐའ་དབུས་
མེད་པ།  ། འཁོར་བའི་དཀྱིལ་འཁོར་འགལ་མེ་ཡི།  ། འཁོར་ལོ་ལྟ་བུར་ཕན་ཚུན་གྱི།  ། རྒྱུ་ཅན་འདི་ནི་
འཁོར་བར་གྱུར།  ། ཅེས་དང་།  འཇུག་པ་ལས།  ཉོན་མོངས་སྐྱེན་རྣམས་མ་ལུས་འཇིག་ཚོགས་ལ།  ། ལྟ་
ལས་བྱུང་བར་བློ་ཡིས་མཐོང་གྱུར་ཅིང་།  ། ཞེས་དང་།  རིག་པའི་དབང་ཕྱུག་གིས་ཀྱང་།  བདག་གཞན་
ཆ་ལས་འཛིན་དང་སྡང་།  ། འདི་དག་དང་ནི་ཡོངས་འབྲེལ་ལས།  ། ཉེས་པ་ཐམས་ཅད་འབྱུང་བར་
འགྱུར།  ། ཞེས་གསུངས་པ་ལྟར།  རང་གཞན་སེམས་ཅན་རྣམས་ཐོག་མ་མེད་པ་ནས་ད་ལྟའི་བར་དུ་
འཁོར་བར་འཁོར་བའི་རྩ་བ་ནི།  ཡན་ལག་བཅུ་གཉིས་ཀྱི་ཐོག་མའི་མ་རིག་པ་ཡིན་ལ།  དེ་ཡང་སྤྱིར་
འཁོར་བའི་རྩ་བ་ལ་གང་ཟག་དང་ཆོས་ཀྱི་བདག་འཛིན་གཉིས་ཡོད་པའི།  ། སྐྱེ་འཕགས་ལ་སོགས་པ་
རྣམས་ནི་གང་ཟག་དང་།  དེ་དག་རང་བཞིན་གྱིས་གྲུབ་པ་ནི་དགག་བྱ་གང་ཟག་གི་བདག་དང་།  གང་
ཟག་ལས་གཞན་པའི་ཕྱི་ནང་གི་རྟེན་འབྲེལ་རྣམས་ནི་ཆོས་དང་།  དེ་རྣམས་རང་བཞིན་གྱིས་གྲུབ་པ་ནི་
དགག་བྱ་ཆོས་བདག་ཏུ་འཇོག། དེ་ལྟར་ན་འཁོར་བ་ལས་གྲོལ་བར་བྱེད་པ་ལ་བདག་འཛིན་ལྷན་
432
སྐྱེས་ཀྱི་འཛིན་སྟངས་ཀྱི་ཡུལ་སུན་འབྱིན་དགོས།  དེ་ལ་དེ་དང་འཛིན་སྟངས་དངོས་འགལ་དུ་ཞུགས་
པའི་བདག་མེད་རྟོགས་པའི་ཤེས་རབ་སྒོམ་དགོས་ཏེ།  དེའི་ཚུལ་ནི་གཅོད་ཡུལ་བས་སྐབས་ལ་ལར་
དབྱིངས་རིག་བསྲེས་ནས་སྒོམ་པར་བྱ་དགོས་ལ།  དེ་ཡང་རང་གི་རྣམ་ཤེས་ཕུང་པོ་དང་ཕྲལ་ནས་
སེམས་བདེ་སྟོང་ནམ་མཁའི་དབྱིངས་དང་དབྱེར་མེད་དུ་བསྲེས་ཏེ་རང་ལ་སྣང་བ་ལྟར་གྱི་ང་ཡོད་ན་
ལུས་སེམས་གཉིས་དང་གཅིག་གམ་ཐ་དད་གང་རུང་ཡོད་དགོས།  གཅིག་ཏུ་ཡོད་ན་ལུས་སེམས་
གཉིས་ཡོད་པ་ལྟར་ང་གཉིས་ཡོད་པའམ།  ང་གཅིག་ལས་མེད་པ་ལྟར་ལུས་སེམས་ཡང་གཉིས་མེད་
པར་འགྱུར་ན་དེ་ཡང་མི་འཐད།  ཐ་དད་དུ་ཡོད་ན་ལུས་སེམས་གཉིས་ཕྲལ་བའི་རྗེས་སུ་ང་འདིའོ་
ཞེས་གཟུང་དུ་ཡོད་དགོས་པ་ལ་དེ་ཡང་མེད་པས་ཐ་དད་དུ་མ་གྲུབ་སྙམ་པ་སོགས་དཔྱད་པ་བཞིའི་སྒོ་
ནས་དཔྱད་དེ་རང་བཞིན་མེད་པ་ལ་མཉམ་པར་གཞག་དགོས་ཤིང་།  དེ་ལྟར་བྱང་ཆུབ་ཀྱི་སེམས་ཀྱིས་
ཟིན་པའི་སྒོ་ནས་ཉམས་སུ་ལེན་པ་ལ་ཐབས་ཤེས་ཀྱི་སྤྱོད་ཡུལ་དང་བདག་འཛིན་གྱི་ཞེན་ཡུལ་སུན་
ཕྱུང་སྟེ་འཁོར་བའི་རྩ་བ་གཅོད་པར་བྱེད་པས་ན་ཟབ་མོ་བདུད་ཀྱི་གཅོད་ཅེས་བྱའོ།  ། དེས་ན་དེ་ལྟ་
བུའི་དམིགས་པ་འབོགས་པའི་ཚུལ་ནི།  འགྲེང་སྟེ་ཐལ་མོ་སྤྱི་བོར་སྦྱར་བའི་སྤྱི་གཙུག་ནས་ལྟེ་འོག་གི་
བར་དུ་རྩ་དབུ་མ་མདའ་སྨྱུག་ཙམ་གྱི་ཡར་སྣ་སྤྱི་བོར་ཐལ་ལེ་ཡོད་པ།  མར་སྣ་སུམ་མདོ་ནས་གཡས་
གཡོན་དུ་གྱེས་ཏེ་རྐང་མཐིལ་དང་ཁད་ཆད་དུ་ཡོད་པའི་འོག་ཏུ་རྣམ་ཤེས་ཀྱི་ངོ་བོ་འོད་དཀར་པོ་
གཉིས་སུ་བསམ།  མདུན་གྱི་ནམ་མཁར་ཡུམ་ཆེན་མོ་བཞུགས་པའི་ཞལ་ནས།  རིགས་ཀྱི་བུ་ཡར་ལ་
ཤོག། སྐྱིད་པར་འོང་།  བདེ་བར་འོང་།  མཐར་ཐུག་གཏན་གྱི་བྱང་ཆུབ་ལ་ཁོ་མོས་འགོད་དོ།  ། ཞེས་
གསུང་ལྷང་ལྷང་འབྱོན་པའི་མོས་པ་མཛད་ནས།  ཁོ་བོས་ཌཱ་མ་རུ་དང་དྲིལ་བུའི་སྒྲ་དང་བཅས་ཕཊ་རེ་
བརྗོད་པའི་ཚེ་ཁྱེད་རང་རྣམས་ཀྱིས་ཀྱང་ཕཊ་རེ་དམིགས་པ་དང་བཅས་ཏེ་བརྗོད་དགོས།  ཕཊ་དང་
པོ་བརྗོད་པ་དང་རྣམ་ཤེས་ཀྱི་ངོ་བོ་འོད་ལྟེ་བར་སླེབས་ཏེ་གཅིག་འདྲེས།  ཕཊ་གཉིས་པ་བརྗོད་པ་དང་
སྙིང་གར།  ཕཊ་གསུམ་པ་བརྗོད་པ་དང་མགྲིན་པར།  ཕཊ་བཞི་བ་བརྗོད་པ་དང་སྤྱི་བོར།  དེ་ནས་
ཕཊ་གཅིག་བརྗོད་པས་ནམ་མཁའི་དབྱིངས་སུ་སྐར་མདའ་འཕངས་པ་བཞིན་དུ་སོང་བས་རང་
སེམས་བདེ་སྟོང་ཆོས་སྐུའི་དབྱིངས་དང་རོ་གཅིག་ཏུ་གྱུར་པར་བསམ་ཞིང་སྟོང་པ་ཉིད་ཀྱི་དོན་ལ་ཅུང་
ཟད་ཅིག་མཉམ་པར་འཇོག་པར་མཛོད།  ཅེས་བརྡ་སྤྲད་ལ།  དཔོན་སློབ་གཉིས་ཀས་ཕཊ་རེ་གོང་ལྟར་བརྗོད་ལ་
433
མཉམ་པར་འཇོག་ཏུ་གཞུག། དེ་ནས་གཏོར་དབང་བྱ་བ་ནི།  སློབ་མའི་སྤྱི་བོར་གཏོར་མ་བཞག་ལ།  ཁྱེད་རང་
རྣམས་ཀྱི་སྤྱི་བོར་མཁའ་འགྲོ་མ་ལྔ་དང་།  སྟེང་གི་ནམ་མཁར་རྩ་བརྒྱུད་ཀྱི་བླ་མའི་ཚོགས་དང་བཅས་
པ་ཁྱེད་རང་རྣམས་ཀྱི་སྤྱི་བོར་བྱོན་ནས་བྱིན་གྱིས་བརླབས་པའི་མོས་པ་མཛད་ཅིང་གསོལ་བ་འདེབས་
པ་འདིའི་རྗེས་ཟློས་མཛོད།  འོག་མིན་ཆོས་ཀྱི་ཕོ་བྲང་དུ།  ། རྡོ་རྗེ་འཆང་ཆེན་བྱིན་རླབས་ཅན།  ། བྱིན་
རླབས་ཅན་ལ་གསོལ་བ་འདེབས།  ། རྒྱ་ནག་རི་བོ་རྩེ་ལྔ་ན།  ། རྗེ་བཙུན་འཇམ་དཔལ་བྱིན་རླབས་
ཅན།  ། ༝འཇམ་དཔལ་གྲུབ་པའི་དཀྱིལ་འཁོར་དུ།  ། དཔའ་བོ་རྡོ་རྗེ་བྱིན་རླབས་ཅན།  ། ༝འབྲོག་རི་
ཆེན་པོ་དགེ་ལྡན་དུ།  ། བློ་བཟང་གྲགས་པ་བྱིན་རླབས་ཅན།  ། ༝མལ་གྲོ་སྤང་སའི་དགོན་པ་རུ།  །
འཇམ་དཔལ་རྒྱ་མཚོ་བྱིན་རླབས་ཅན།  ། ༝བ་སོ་ལྷུན་གྲུབ་བདེ་ཆེན་དུ།  ། ཆོས་ཀྱི་རྒྱལ་མཚན་བྱིན་
རླབས་ཅན།  ། ༝པདྨ་འོད་ཀྱི་གཞལ་ཡས་སུ།  ། ཆོས་ཀྱི་རྡོ་རྗེ་བྱིན་རླབས་ཅན།  ། ༝དབེན་ས་ཆོས་ཀྱི་ཕོ་
བྲང་དུ།  ། བློ་བཟང་དོན་གྲུབ་བྱིན་རླབས་ཅན།  ། ༝གར་ཁྱབ་ཆོས་ཀྱི་ཕོ་བྲང་དུ།  ། སངས་རྒྱས་ཡེ་ཤེས་
བྱིན་རླབས་ཅན།  ། ༝རྒྱལ་མཚན་མཐོན་པོའ་ིགཟིམ་ཁང་དུ།  ། ཆོས་ཀྱི་རྒྱལ་མཚན་བྱིན་རླབས་
ཅན།  ། ༝གཟིམ་ཁང་དཀར་པོའ་ིདགོན་པ་རུ།  ། ནམ་མཁའ་རྡོ་རྗེ་བྱིན་རླབས་ཅན།  ། ༝བྱང་ཆུབ་གླིང་
གི་དབེན་གནས་སུ།  ། རིན་ཆེན་དོན་གྲུབ་བྱིན་རླབས་ཅན།  ། ༝སེ་ར་རྩེ་ཡི་རི་ཁྲོད་དུ།  ། དགེ་ལེགས་
རྒྱ་མཚོ་བྱིན་རླབས་ཅན།  ། ༝ཕུར་བུ་ལྕོག་གི་རི་ཁྲོད་དུ།  ། ངག་དབང་བྱམས་པ་བྱིན་རླབས་
ཅན།  ། ༝སྤྱི་གཙུག་ཉི་ཟླའི་གདན་སྟེང་དུ།  ། རྩ་བའི་བླ་མ་བྱིན་རླབས་ཅན།  ། ༝བདེ་སྟོང་ཆོས་སྐུའི་
གཞལ་ཡས་སུ།  ། ཡུམ་ཆེན་ཤེར་ཕྱིན་བྱིན་རླབས་ཅན།  ། ༝སྙིང་ག་ཆོས་ཀྱི་ཕོ་བྲང་དུ།  ། ཡི་དམ་ལྷ་
ཚོགས་བྱིན་རླབས་ཅན།  ། ༝ཉི་ཤུ་རྩ་བཞིའི་གནས་མཆོག་ཏུ།  ། དཔའ་བོ་མཁའ་འགྲོ་བྱིན་རླབས་
ཅན།  ། ༝དུར་ཁྲོད་ཆེན་པོའ་ིགནས་བརྒྱད་དུ།  ། ཆོས་སྐྱོང་སྲུང་མ་བྱིན་རླབས་ཅན།  ། ༝དམ་ཚིག་
གཙང་མའི་ཚོགས་གྲལ་དུ།  ། རྡོ་རྗེའི་སྤུན་ཚོགས་བྱིན་རླབས་ཅན།  ། བྱིན་རླབས་ཅན་ལ་གསོལ་བ་
འདེབས།  ། དལ་འབྱོར་རྙེད་དཀའ་ཤེས་པ་དང་།  ། དོན་ཆེན་སྙིང་པོ་ལེན་པ་རུ།  ། གསོལ་བ་འདེབས་
སོ་བྱིན་གྱིས་རློབས།  ། མི་རྟག་འཆི་བ་དྲན་པ་དང་།  ། ལོང་མེད་རྒྱུད་ལ་སྐྱེ་བ་རུ།  ། གསོལ་བ་འདེབས་
སོ་བྱིན་གྱིས་རློབས།  ། ཚེ་འདི་བློ་ཡིས་ཐོངས་པ་དང་།  ། ཕུང་པོ་གཟན་དུ་བསྒྱུར་པ་རུ།  ། གསོལ་བ་
འདེབས་སོ་བྱིན་གྱིས་རློབས།  ། གཉན་ས་རི་ཁྲོད་ཟིན་པ་དང་།  ། བྱམས་དང་སྙིང་རྗེ་འབྱོངས་པ་
434
རུ།  ། གསོལ་བ་འདེབས་སོ་བྱིན་གྱིས་རློབས།  ། བདག་མེད་གནས་ལུགས་རྟོགས་པ་དང་།  ། བདག་
འཛིན་རྩད་ནས་ཆོད་པ་རུ།  ། གསོལ་བ་འདེབས་སོ་བྱིན་གྱིས་རློབས།  ། བདུད་བཞི་རང་སར་གྲོལ་བ་
དང་།  ། སྐུ་གསུམ་མངོན་དུ་འགྱུར་བ་རུ།  ། གསོལ་བ་འདེབས་སོ་བྱིན་གྱིས་རློབས།  ། སྣང་སྲིད་དབང་
དུ་འདུ་བ་དང་།  ། འབྲེལ་ཚད་དོན་དང་ལྡན་པ་རུ།  ། གསོལ་བ་འདེབས་སོ་བྱིན་གྱིས་རློབས།  ། དེ་ལྟར་
གསོལ་བ་བཏབ་པས་རྩ་བརྒྱུད་ཀྱི་བླ་མ་མ་ཅིག་མཁའ་འགྲོའ་ིཚོགས་དང་བཅས་པ་རྣམས་ཀྱི་སྤྱི་བོར་
ཨོཾ་དཀར་པོ།  མགྲིན་པར་ཨཱཿདམར་པོ།  ཐུགས་ཀར་ཧཱུཾ་སྔོན་པོ་གསུམ་ལས།  སྐུ་གསུང་ཐུགས་ཀྱི་ངོ་
བོ་ཡི་གེ་གསུམ་བདུད་རྩི་འོད་ཟེར་དཀར་དམར་མཐིང་གསུམ་བྱུང་བ་གཅིག་ཏུ་འདྲེས་ཏེ་ཁྱེད་རང་
རྣམས་ཀྱི་སྤྱི་བོ་བདེ་ཆེན་གྱི་འཁོར་ལོའ་ིནང་བརྒྱུད་དེ་མགྲིན་པར་སླེབ་པ་ན་ལུས་ཀྱི་སྒོ་ནས་བསགས་
པའི་སྡིག་སྒྲིབ་ཐམས་ཅད་དག། བུམ་པའི་དབང་ཐོབ།  སྤྲུལ་སྐུ་འགྲུབ་པའི་ནུས་པ་ཁྱད་པར་ཅན་
བཞག། དེ་ནས་སྙིང་གར་སླེབ་པ་ན་ངག་གི་སྒོ་ནས་བསགས་པའི་སྡིག་སྒྲིབ་ཐམས་ཅད་དག། གསང་
བའི་དབང་ཐོབ།  ལོངས་སྐུ་འགྲུབ་པའི་ནུས་པ་ཁྱད་པར་ཅན་བཞག། དེ་ནས་ལྟེ་བར་སླེབ་པ་ན་ཡིད་
ཀྱི་སྒོ་ནས་བསགས་པའི་སྡིག་སྒྲིབ་ཐམས་ཅད་དག། ཤེས་རབ་ཡེ་ཤེས་ཀྱི་དབང་ཐོབ།  ཆོས་སྐུ་
འགྲུབ་པའི་ནུས་པ་ཁྱད་པར་ཅན་བཞག། དེ་ནས་ལུས་ཀྱི་ཆ་ཐམས་ཅད་ལ་ཁྱབ་པས་ལུས་ངག་ཡིད་
གསུམ་གྱི་སྒོ་ནས་བསགས་པའི་སྡིག་སྒྲིབ་ཐམས་ཅད་དག། ཚིག་དབང་རིན་པོ་ཆེ་ཐོབ།  ཟུང་འཇུག་
རྡོ་རྗེ་འཆང་གི་གོ་འཕང་མངོན་དུ་བྱེད་པའི་ནུས་པ་ཁྱད་པར་ཅན་བཞག་པའི་མོས་པ་མཛོད།  ཏིང་ངེ་འཛིན་གྱི་དབང་བཞི་བསྐུར་ཚུལ་མང་ཡང་འདི་ལ་བདུད་རྩི་ཆུ་རྒྱུན་གཅིག་པའི་དབང་ཞེས་པའི་མིང་འདོགས་མཛད་དོ།  ། སྤྲོ་ན་བླ་མས།  རྩ་བའི་བླ་མ་བཀའ་དྲིན་ཅན།  ། བརྒྱུད་པའི་བླ་མ་བྱིན་རླབས་ཅན།  ། འདྲེན་པའི་བླ་མ་
ཐུགས་རྗེ་ཅན།  ། གསུམ་ལྡན་བླ་མ་རྡོ་རྗེ་འཆང་།  ། སྐལ་ལྡན་སློབ་མ་འདི་རྣམས་ལ།  ། དབང་བསྐུར་
བྱིན་གྱིས་བརླབ་ཏུ་གསོལ།  ། ཨོཾ་ཨཱཿཧཱུཾ་གུ་རུ་བཾ་ཧ་རི་ནི་ས་སིདྡྷི་ཛཿཞེས་མང་དུ་བརྗོད།  སུ་པྲ་ཏིཥྛ་བཛྲ་ཡེ་
སྭཱཧཱ།  ཞེས་བརྟན་པར་བྱའོ།  ། དེ་ལྟར་ན་ནམ་མཁའ་སྒོ་འབྱེད་དུ་གྲགས་པའི་བྱིན་རླབས་ཟབ་མོ་ལེགས་
པར་ཐོབ་པས།  འདིའི་སྐབས་སུ་ཐོབ་པའི་དམ་ཚིག་དང་སྡོམ་པ་བསྡུས་ཏེ་ཁས་ལེན་པ་འདིའི་རྗེས་
ཟློས་མཛོད།  ། གཙོ་བོས་ཇི་ལྟར་བཀའ་སྩལ་པ།  ། དེ་དག་ཐམས་ཅད་བདག་གིས་བགྱི།  ། ལན་གསུམ།
དབང་ཐོབ་པའི་བཀའ་དྲིན་གཏང་རག་གི་ཡོན་དུ་མཎྜལ་འབུལ་བར་ཞུ།  ཞེས་བརྗོད་པཎྜལ་འབུལ་དུ་
435
གཞུག། གསུམ་པ་རྗེས་ཀྱི་ཆོ་ག་ནི།  དེ་ནས།  སྤྲོ་ཞིང་ལོང་ཡོད་ན་ཚོགས་ཀྱི་འཁོར་ལོ་བྱ།  གོང་བཞིན་མཆོད་བསྟོད་བྱས་ལ། ཡིག་བརྒྱ་ལན་གསུམ་དང་།  མ་རྙེད་ཡོངས་སུ་མ་ཤེས་དང་།  ། ཞེས་སོགས་ཀྱིས་ནོངས་པ་བཟོད་པར་གསོལ།  བཛྲ་
མུཿཡེ་ཤེས་པ་རང་བཞིན་གྱི་གནས་སུ་གཤེགས།  དམ་ཚིག་པ་ཉིད་ལ་ཐིམ་པར་གྱུར་པར་བསམ་ལ་བསྔོ་སྨོན་བཀྲ་ཤིས་ཀྱིས་མཐའ་བརྒྱན་པར་བྱའོ།  ། འབྲུག་ལུགས་པ་སོགས་འགའ་ཞིག་གིས་བྱིན་རླབས་འདི་ལ་སྔོན་དུ་རིགས་ལྔའི་སྡོམ་བཟུང་བྱེད་པ་དང་།  མཐར་དབང་བཞི་རྒྱས་པར་བསྐུར་བ་སོགས་སྦྱར་ཏེ།  དེས་སྨིན་བྱེད་ཀྱི་དབང་གི་གོ་ཆོད་པར་བྱེད་པ་སོགས་ནི་རྒྱུད་སྡེ་དང་མི་མཐུན་པའི་རང་བཟོ་ཡིན་ཏེ།  འདུལ་འཛིན་བློ་གྲོས་སྦས་པས་མཛད་པའི་གཅོད་ཀྱི་གདམས་པ་ཕུལ་བྱུང་གསེར་གྱི་འཕྲེང་བ་ལས།  ཁ་ཅིག་འདི་ལ་རིགས་ལྔའི་སྡོམ་བཟུང་བྱེད་པ་ནི་རྒྱུད་སྡེའི་རྣམ་བཞག་མི་ཤེས་པའོ།  ། དབང་བཞིའི་རྣམ་བཞག་བྱེད་པ་ཡང་ཁུངས་རྣམ་དག་མ་མཐོང་བཞིན་དུ་རང་བཟོའ་ིདྲི་མས་སྦས་པ་ཡིན་ནོ།  ། ཞེས་གསུངས་པའི་ཕྱིར་རོ།  ། ཕྱིས་ཀྱི་བླ་མ་འགའ་ཞིག་གིས་འདུལ་འཛིན་གྱི་གསུང་དེ་ལ་བརྟེན་ནས།  སྔར་གྱི་བདུད་རྩི་ཆུ་རྒྱུན་གཅིག་པའི་དམིགས་པ་དེ་ཡང་མི་རུང་བར་གསུངས་མོད།  ཏིང་ངེ་འཛིན་གྱི་དབང་བསྐུར་དེ་ཙམ་ན།  རྗེས་གནང་གི་ཆོ་ག་མང་པོར་ཡང་འབྱུང་ཞིང་།  པཎ་ཆེན་བློ་བཟང་ཆོས་རྒྱན་གྱི་དངོས་སློབ་རྣམས་ཀྱིས་མཛད་པའི་འདིའི་བྱིན་རླབས་ཀྱི་ཡིག་ཆ་རྣམས་སུའང་འབྱུང་བས་སྦྱར་མི་རུང་བ་མ་ཡིན་པར་ངེས་སོ།  ། གཞན་ཡང་དཔྱད་པར་བྱ་བ་འགའ་ཞིག་སྣང་ཡང་ཡིག་ཚོགས་ཆེ་དགས་པས་མ་སྤྲོས་སོ།  ། ཞེས་གཅོད་དབང་ནམ་མཁའ་སྒོ་འབྱེད་དུ་གྲགས་པའི་བྱིན་རླབས་བྱ་ཚུལ་གྱི་ལག་ལེན་གསལ་བར་བརྗོད་པ་ཞི་སྒོ་འབྱེད་པའི་ལྡེ་མིག་ཅེས་བྱ་བ་འདི་ཡང་སྔ་མོ་ནས་དོན་གཉེར་བ་མང་པོས་བསྐུལ་བ་དང་།  ཁྱད་པར་དུ་བྲ་སྡེའི་དཔོན་བརྒྱུད་སྒར་པ་ཞབས་དྲུང་སོགས་སློབ་མ་འགའ་ཞིག་གིས་ཀྱང་ནན་ཏན་ཆེན་པོས་བསྐུལ་བ་ལ་བརྟེན་ནས།  ༧རྗེ་བཙུན་བླ་མ་ཐུབ་དབང་རྡོ་རྗེ་འཆང་དང་དབྱེར་མ་མཆིས་པ་ངག་དབང་བྱམས་པའི་ཞལ་སྔ་ནས་དང་།  འཇམ་དབྱངས་ཆོས་ཀྱི་རྒྱལ་པོ་དཀོན་མཆོག་འཇིགས་མེད་དབང་པོ་དང་།  གྲུབ་པའི་དབང་ཕྱུག་པུརྞེ་ཀི་རྟིའི་མཚན་ཅན་རྣམས་ལས་གཅོད་ཀྱི་དབང་ཁྲིད་མན་ངག་མང་དུ་ཐོབ་པའི་ཀུ་སཱ་ལི༧དྷརྨ་བཛྲ་གྱིས།  འདིའི་བྱིན་རླབས་ཀྱི་ཡི་གེ་འདྲ་མིན་མང་པོ་ཞིག་འདུག